શુભાંગી પરિસ્થિતિની ગંભીરતાને સમજી ન શકી. હોવાપણા ઉપર ગંભીર હુમલો થયો છે એ નક્કી. શુભાંગી થોડીવાર કેતન અને લીના પાસે બેસી રહી. કેતન અને લીનાના ચહેરાઓની રેખા ફરી ગઈ. શુભાંગીના હૃદય પર સગા દીકરાએ સંબંધ પર મૂકેલા કાપાનો ઘા રૂઝાઈ શકે તેમ ન હતો. શુભાંગી ઊભી થઈને પિનાકીન પાસે પહોંચી ગઈ. શુભાંગીએ રૂમમાં જઈને જોયું. પિનાકીન બારી પાસે ઊભા હતા. શુભાંગીએ પિનાકીનની નજીક આવીને ખભા પર હાથ મૂક્યો. પિનાકીને શુભાંગી તરફ જોયું. પિનાકીનની આંખો રડતી હતી. શુભાંગીએ આટલા વર્ષોમાં પહેલીવાર પિનાકીનને રડતાં જોયા હતા. ભીના અવાજે પિનાકીને શુભાંગીને પ્રશ્ન કરેલો :